આજે બ્રિટનનાં ભારતીય લેખકોનાં અંગ્રેજીમાં લખાયેલા પુસ્તકો માટે ફરી ઊંડો રસ જાગ્યો છે. ગત છ મહીનામાં અહીંના પ્રકાશકોએ ભારતીય લેખકોની બારેક નવલકથાઓ પ્રકાશિત કરી છે. આ લેખકો કાં તો અહિં જન્મ્યા છે અથવા તો મૂળ ભારતીય છે. વિક્રમ શેઠ ઉપરાંત તાજેતરમાં જ ગીતા મહેતા, અમિત ચૌધરી, આર. કે. નારાયણ, સુનેત્ર ગુપ્તા અને શશિ દેશપાંડેની નવલકથાઓ આ પ્રકાશકો દ્વારા પ્રકાશન પામી છે. તદુપરાંત ઉપમન્યુ ચેટર્જીની બીજી ઉત્કૃષ્ટ નવલકથા ‘ધ લાસ્ટ બર્ડન’ પણ પ્રકાશન પામી છે જે દિલ્હીના વિવેચકોના મત પ્રમાણે અત્યારથી જ બુકર પ્રાઈઝ પામી ચૂકી છે.